Cuneiform Tablet Kt c/k 1535 (AKT 9a 73)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na um-mì-ṭá-ba-at ta-ga-na-ba ú ga-za-na-e qí-bi-ma um-ma na-mì-IŠTAR lá ta-dá ki-ma a-ma-kam ki-am kà-lá i-na i ša-tim kà-am-sà-ku-ni šu-ma um-mì a-tí a-ma-kam ta ma-lá-ki-a pu-uṭ-ri-ma 3 kà-sà-tim ú tù-dí-tám ṣa-ḫa-ar-tám le-qé-i-ma ú šu-uq-li ri-iḫ-tí KÙ.BABBAR wa-šu-ma-tù ú-ba-lá-ki-im e-er-šu-um ša DAM i-šu-ḫi-im ša a-na ša-pár-tim na-ad-a um-ma-ša ú a-ḫa-sà li-zi-zu-ma a-na ší-mì-im dí-na-ma ma-lá ta-lá-qé-a-ni le-qé-a-ma ú šu-uq-lá-šu